
Fama ta simplemente 
e kuestion di muri na e 
momentu propisio. 


E flornan t’ei atrobe riba Seru Grandi 
“Dikon ta 
kobra pa 
kurso di 
embaraso” 

PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


E flornan di kibrahacha tabat’ei atrobe e siman aki riba Seru Grandi. Ningun kaminda na Boneiru por topa ku un 
konsentrashon asina grandi di palu di kibrahacha ku riba e seru aki, situá pariba di Antriol. Kibrahacha su nòmber 
sientífiko ta Tabebuia chrysantha. (drone-shot Mary St. Jago) 


TENSHON DEN GOBIÈRNU? 

Pronóstiko di 
tempu pa Boneiru 


Djabièrnè 21 te Djasabra 22 Yüli 2023 
Parsialmente nublá i predominantemente seku 


Ta parsialmente nublá i lo keda predominantemente seku. E 
temperatura máksimo lo ta aproksimadamente 32°C, e tem- 
peratura mínimo mas o ménos 27°C. E bientu ost ta moderá 
te basta fuerte, forsa 4-5. 


Altura di ola: 1.5 - 2,0 m. (4-7 pia) 


* Altura di ola válido pa laman grandi 


Señor ta mi wardador, mi’n tin falta di nada. Salmo 23:1 


Konforme boluntat di Dios nos ta partisipá ku a bai sosegá 
den brasa di Señor 
Ramiro Altagracio Thielman 
mihó konosi komo Buchi òf Miro 
*21-01-1955 19-07-2023 


Na nòmber di 
su mama: 
Laura Thielman-Eisden 
su tata: 
Alejandro Thielman 
su kasá: 
Mirca Thielman-Seraus 
su yunan: 
Miriela Thielman 
Lisandra Thielman 
su nietunan: 
Raetty i Raenny Birginia 
su rumannan: 
Gilbert i Marva Pablo 
Olivia Thielman 
Reinera ‘Reina’ i Sherwin Winklaar 
Lourdes Thielman i Netto Richardson 
Cornelis ‘Payo’ i Marcia Thielman 
Clarisia ‘Corry’ i Eligio ‘Liko’ Andrea 
Gabriela ‘Fientje’ i Norman Lourens 
Marcia Thielman 
Edward ’Eddie’ i Nydia Thielman 
Laurine i Richenel Rosaria 
Tamara i Riley Molina 
Pamela i Dario Richardson 
Suánan: 
Siegfried Seraus i famia 
Edmond i Carmen Saraus i famia 
Kuñánan: 
Sieglien Seraus i famia, 
Meredith i Miguel Richardson, 
Jessica i Ogenio Hodge i famia, 
Joice Seraus, 
Diana Seraus 
Tur su tantanan i tio, su subrinu(a)- i prima(u)nan na Boneiru, 
Aruba, Kòrsou i Hulanda 
Famia: Thielman, Seraus, Hodge, Themen, Leito, Staplethon, 
Joseph, Pablo, Winklaar, Richardson, Stamper, Andrea, 
Lourens, Sergo, Rosaria, Molina, Cicilia, Kraal, Manuela, 
Thodé, Zieck, Abdul, Anthony, Evertsz, Martijn, Doran, Allee, 
Eisden, Martis, Reina i Thomas. 
Tur su bisiña-, amigu- i koleganan di Brandweer. 
Si den nos tristesa nos por a lubidá un nòmber, nos diskulpa. 


Un danki speshal na su bon bisiña i ayudante Roosje Beau- 
mont-Cicilia i famia, dr. van der Post, dr. Smit, Oncologie 
afd. Fundashon Mariadal, Thuiszorg. 


Akto di entiero ta tuma lugá djadumingu 23 yüli na 
Consuelo Memorial. Ta risibi bishita di kondolensia di 
10’or pa 12’or merdia sigi pa un respons despues ta 
hiba nos kerido Miro na su último lugá di sosiegu den 
santana katóliko na Playa. 


† 


† 


JRA Schoonmaakbedrijf B.V. 


ta buska 
- 1 loodgieter 
- 2 schoonmaakster 


Mas inf tel # 785-9041 


KRALENDIJK -- Ta 
konosí ku barku for di 
Venezuela a kuminsá bini 
Boneiru bèk entrante e 
siman akí, transportando 
produkto, manera fruta i 


Plasa Machi Mimi ta bai aktivá? 


berdura, for di Venezu- 
ela pa Boneiru. Ta im- 
portante sí un siudadano 
komersiante hasi e pe- 
tishon nesesario pa por 
bende fruta i kisas algu 


mas sierto momentu bou 
di Plasa Machi Mimi. 
Esaki sigur ta un buni- 
ta tradishon, loke e Plasa 
ta konstruí pe. Den pasa- 
do esnan ku ta nabegá ku 


barku ku fruta, nan mes 
tabata manehá pa bende 
kos bou di e plasa. Tempu 
a pasa i hende ta kambia 
regla i awor e venezolano 
no por hasi uzo di e plasa. 
No ta tur ora hende ta 
di akuerdo, pero nan ta 
nesesario. Djis un ehèm- 
pel, ántes un hende por 
a subi avion ku diferente 
maleta, tur tipo di arte- 
fakto, djis algun kontròl i 
subi avion i biaha pa nan 
destinashon. 
For di despues di e tra- 
gedia 9-11, nos tur sa e 


diferente kontròlnan ku 
mester sosodé, promé ku 
biaha. Sí ta Merka bo ta 
bai, warda bo kurpa. Esei 
ta e realidat i e ta nesesa- 
rio un kontròl riguroso, 
vokal i tambe listramentu. 
Pues 
ta 
interesante 
kualke negoshante, spesi- 
almente un Boneriano, pa 
buska informashon kiko 
ta e posibilidatnan pa 
por hasi posibel pa bende 
spesialmente fruta, ber- 
dura i kisas piská tambe 
na e plasa. 

TENSHON DEN GOBIÈRNU? 


Pa tur esnan ku ta lanta den anochi sea pa wak 
si tur kos ta bon den kas òf pa bai baño. Mester 
tene kuenta ku e bentaha di ‘3 minüt i mei pa e 
kurpa’ asina ku bo spièrta. 


Hopi biaha ta sosodé lo siguiente: 
Un persona ku semper ta parse bon di salú, por 
fayesé durante di anochi. Hopi biaha nos ta tende 
relato di hendenan ku ta bisa: "Ta ayera mi tabata 
papia kuné, ta kon e por a muri diripiente?" 
E echo ta ku ora bo lanta anochi pa bai baño, hopi 
biaha esei ta tuma lugá den purá. Nos ta para 
diripiente i e selebro no ta haña sirkulashon di 
sanger. 
Pakiko e ‘3 minüt i mei’ ta asina importante? 
Meimei di anochi,ora ku e deseo di bai baño lanta 
bo for di soño, bo ‘ecg-patroon’ ta kambia. Dor di 
lanta diripiente bo selebro ta pèrdè sanger i esei 
por kousa atake di kurason pa falta di sanger. 
Ta konsehabel pa apliká e ‘3 minüt i mei’, ku ta: 
1. Ora bo spièrta keda 1 minüt i mei riba kama. 
2. E siguiente mei minüt lanta sinta. 
3. Baha bo pianan for di kama i keda sinta mei 
minüt mas na rant di e kama. 
4. Despues di 3 minüt i mei bo selebro no tin falta 
di sanger mas i bo kurason no ta debilitá, ku ta 
minimilisá e rísiko ku bo por kai i òf haña un morto 
diripiente. 
Kòrda bon hasta ora bo sende e motor di un outo, 
bo no ta sali kore mesora. Bo ta dun’é tempu. 


Evitá morto diripiente 
den anochi! 


K R A L E N D I J K - 
BONERIANO ta dis- 
poné di informashon ku 
tin tenshon den gobièrnu. 
Di fuentenan digno di 
krédito nos a komprondé 
ku tin basta malkontentu 
interno pero ta trata di tur 
manera pa esaki no lèk den 
prensa. Konsekuentemente 
BONERIANAO yama den 
seno di koalishon ku ro- 
tundamente ta ninga e ru- 
mornan. “Gobernashon di 
Boneiru ta stabil. Ademas 
a bin den publisidat ku ta 
den seno di oposishon tin 
tenshon. Koalishon ta stabil 
trahando pa futuro di nos 
isla”, un fuente ligá na ko- 
alishon a enfatisá. 
No por deskartá ku tin 
rumornan persistente to- 
kante basta malkontentu pa 


e echo ku MPB riba kasi 
tur tereno ta kue komando 
miéntras UPB supuesta- 
mente ta esun ku mester 
liderá e koalishon, mirando 
ku nan tabatin mas asiento. 
BONERIANO a aserká 
Ramonsito Booi pero e no 
ta desmentí ni konrmá e 
informashon aki. “Mi no 
por bisa nada, mi no tin 
niun kontakto mas ku UPB. 
Pero no ta straña mi si tin 
tenshon 
pasombra 
nada 
a kambia. Tur kos a keda 
meskos ku promé ku elek- 
shon”, Booi a splika. 
Segun nos fuente e 
situashon último den kua 
diputado Hennyson Thiel- 
man a trese dilanti un ‘ in- 
demniteitsbesluit “ a sòru 
pa intrankilidat interno. Ta 
kuestioná e echo ku esaki 


no tabatin niun konsekuen- 
sia pa Thielman. “Normal- 
mente ta Raad ta trese algu 
asin’aki pa skapa su diputa- 
do. Awor komo Kolegio 
Ehekutivo bo ta atmití un 
eror pero no tin konsekue- 
nsia?”, nos fuente ta kues- 


tioná. 
Nos fuente, ku tin kon- 
takto hopi estrecho ku ko- 
alishon i oposishon ta at- 
vertí komunidat i ta haña 
e situashon sumamente se- 
rio i preokupante, mirando 
ku e ta peligrá nos gober- 


nashon. Ta asta menshoná 
ku diputado Jolinda Craane 
no ta haña e sosten i espa- 
sio nesesario pa ehekutá su 
tarea manera e ta pensa ta 
mihó. 
BONERIANO lo sigui 
vigilá e situashon aki. 


K R A L E N D I J K 
-- Djabièrnè 28 di yüli 
Terramar 
Museum 
ta 
inisiá un proyekto en 
konekshon ku e aña kon- 
memorativo di sklabitut. 
Kaminda tin diferente 
aktividat relatá na e 
aña konmemorativo di 
sklabitut. 
E 
promé 
aktividat 
ta un News Café ku e 
tópiko ‘E importansia 
di nos herensia’. Meta 
di e proyekto ta pa krea 
un plataforma di ekspre- 
shon, enseñansa i ko- 
munikashon, pa optené 
e material nesesario pa 


News Café na Terramar Museum 
Importansia di nos herensia 


komunidat i su lidernan. 
Ta bai tin diferente 
pelíkula ku ta enfoká riba 
e tópiko di kolonialismo 
i sklabitut, oportunidat pa 
e komunidat ekspresá nan 
mes artístikamente i mo- 
mentunan di debate pa en- 
foká riba e tópiko prinsipal 
riba un nivel lokal. 
Durante e anochi akí, 
huntu ku invitadonan, ta 
inisiá e kombersashon ku 
e ponensia ‘Kolonialismo i 
su efekto riba nos herensia’, 
pa optené rekonosementu 
i pa tur envolví desaroyá 
múltiple perspektiva riba e 
historia di sklabitut. 


Kreando espasio pa 
diálogo, Terramar Mu- 
seum tin komo ophetivo 
pa bira un agente di kam- 
bio sosial i desaroyo ku ta 
konektá nos na nos komu- 
nidat i fortalesé nos pro- 
pio identidat. 
E evento ta tuma lugá 
na Terramar Museum di 
mitar di shete pa 8’or di 
anochi. Dor di espasio 
limitá, 
ta 
rekomenda- 
bel pa hasi reservashon. 
Por hasi esaki tumando 
kontakto na terramarmu- 
seum@gmail.com òf 
+599-701-4700. 

Señor ta mi wardador, mi’n tin falta di nada. Salmo 23:1 


Konforme boluntat di Dios nos ta partisipá ku a bai sosegá 
den brasa di Señor 
Ramiro Altagracio Thielman 
mihó konosi komo Buchi òf Miro 
*21-01-1955 19-07-2023 


Na nòmber di 
su mama: 
Laura Thielman-Eisden 
su tata: 
Alejandro Thielman 
su kasá: 
Mirca Thielman-Seraus 
su yunan: 
Miriela Thielman 
Lisandra Thielman 
su nietunan: 
Raetty i Raenny Birginia 
su rumannan: 
Gilbert i Marva Pablo 
Olivia Thielman 
Reinera ‘Reina’ i Sherwin Winklaar 
Lourdes Thielman i Netto Richardson 
Cornelis ‘Payo’ i Marcia Thielman 
Clarisia ‘Corry’ i Eligio ‘Liko’ Andrea 
Gabriela ‘Fientje’ i Norman Lourens 
Marcia Thielman 
Edward ’Eddie’ i Nydia Thielman 
Laurine i Richenel Rosaria 
Tamara i Riley Molina 
Pamela i Dario Richardson 
Suánan: 
Siegfried Seraus i famia 
Edmond i Carmen Saraus i famia 
Kuñánan: 
Sieglien Seraus i famia, 
Meredith i Miguel Richardson, 
Jessica i Ogenio Hodge i famia, 
Joice Seraus, 
Diana Seraus 
Tur su tantanan i tio, su subrinu(a)- i prima(u)nan na Boneiru, 
Aruba, Kòrsou i Hulanda 
Famia: Thielman, Seraus, Hodge, Themen, Leito, Staplethon, 
Joseph, Pablo, Winklaar, Richardson, Stamper, Andrea, 
Lourens, Sergo, Rosaria, Molina, Cicilia, Kraal, Manuela, 
Thodé, Zieck, Abdul, Anthony, Evertsz, Martijn, Doran, Allee, 
Eisden, Martis, Reina i Thomas. 
Tur su bisiña-, amigu- i koleganan di Brandweer. 
Si den nos tristesa nos por a lubidá un nòmber, nos diskulpa. 


Un danki speshal na su bon bisiña i ayudante Roosje Beau- 
mont-Cicilia i famia, dr. van der Post, dr. Smit, Oncologie 
afd. Fundashon Mariadal, Thuiszorg. 


Akto di entiero ta tuma lugá djadumingu 23 yüli na 
Consuelo Memorial. Ta risibi bishita di kondolensia di 
10’or pa 12’or merdia sigi pa un respons despues ta 
hiba nos kerido Miro na su último lugá di sosiegu den 
santana katóliko na Playa. 


† 


† 


JRA Schoonmaakbedrijf B.V. 


ta buska 
- 1 loodgieter 
- 2 schoonmaakster 


Mas inf tel # 785-9041 


KRALENDIJK- 
Ya 
pa algun tempu doñonan 
di kachó no por kumpra 
kuminda di kachó marka 
Pedigree pa nan bestia. 
Pues kachó komo mihó 
amigu di hòmber mester 
konformá su mes ku ku- 
minda di un otro marka. 
E skarsedat di kuminda di 
kachó marka Pedigree ta 
notabel, praktikamente no 
por haña esaki den niun 


Skarsedat Pedigree 


supermerkado òf toko. 
“Nos ke trese Pedigree 
pero ta e fábrika na Merka 
no tin produkshon. Nos ta 
keda pidi pero nan ta bisa 
no tin”, komersiante Xu- 
wen Chen a splika. Segun 
Chen kuminda di kachó 
marka Pedigree ta hopi 
gustá aki na Boneiru pero 
awor por nota ku tin mas 
interes den e marka Dog 
Chow. 


KRALENDIJK 
– 
Djaweps atardi Sentral di 
Polis a keda notiká di un 
kaso di bringamentu ku a 
tuma lugá den e bario di 
Amboina, na e plenchi di- 
lanti un snèk Chines. 


Bringamentu ta terminá den hinkamentu 


Na yegada di patruya 
na e sitio, a bin topa ku un 
hòmber víktima ku tabatin 
un hinka, pero no di grave- 
dat. Personal di ambulans a 
presentá na e sitio, kamin- 
da a duna e víktima e pro- 


mé asistensia pa despues 
transport’é pa hospital pa 
tratamentu médiko avansá, 
miéntras e kaso ta den in- 
vestigashon. 
(Fuente/Foto: 
LIVE- 
99FM) 


KRALENDIJK 
-- 
Riba djaweps 20 di yüli 
a tene un kòntròl di trá- 
ko planiá riba Kaya In- 
ternashonal. Durante e 
kòntròl aki a kontrolá 
si shofùrnan tabata den 
poseshon di un reibeweis 
bálido i papelnan di se- 
guro bálido. Tambe a kon- 
trolá riba transportashon 
di hende den baki di pikòp 


KRALENDIJK 
-- 
Riba djárason 19 di yüli, 
un aksidente ku un sku- 
ter a tuma lugá riba Kaya 
Grandi. Shofùr di e skuter 
probablemente ke a lora i 


Skuter a dal den muraya 
na mes momentu a duna 
muchu gas i a bai dal den 
un muraya. 
Ambulans a transpor- 
tá e dama pa hòspital pa 
tratamentu médiko. 


Kòntròl di tráfiko planiá 
Polis a kontrolá 60 vehíkulo 


i hèrmèntnan ku ta kore 
riba su mes (zelfrijdend 
werktuig) sin plachi di 
number. 
A para i kontrolá un 
total di 60 vehíkulo. 10 
shofùr a haña un prosès- 
ferbal. 
E 
prosèsferbal- 
nan tabata pa manehá sin 
reibeweis bálido i sin se- 
guro. Ademas un shofùr 
a haña un atvertensia pa 


transportá persona den 
baki di pikòp. 
KPCN ta hala aten- 
shon di un i tur pa nan tin 
e dokumentunan nesesa- 
rio 
manera 
menshoná 
akiriba, na òrdu. Tambe 
ta konsehá estriktamente 
pa kumpli ku e reglanan 
di Lei di Tráko. Ku esaki 
bo tambe ta kontribuí na 
un tráko seif i sigur riba 


e isla. E periodo benidero 
lo bai tene kòntròl regular- 
mente, kaminda lo aktua 
ku man duru na momentu 
ku no tin e dokumentunan 
menshoná ariba na òrdu i 
tambe si no ta kumpli ku 


reglanan di tráko. 
Bo no ta kumpli ku 
reglanan? Bo por haña un 
but. 
E suma di un but pa e 
violashonnan menshoná ta 
varia entre $30 te ku $225. 

Programanan di Bonaire.tv 
TELBO kanal 70 
Flamingo TV kanal 23 



Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


BIDA BALANSÁ 


“I e tabatin un ruman muhé ku yama Maria, kende sintá na 
e pia di Señor tabata skucha Su Palabra.” Lukas 10:39 (BS) 


Awendia depreshon, ansiedat i problema di salú mental a 
krese mas ku nunka, afektando personanan di tur edat. 
Ansiedat, depreshon i emoshonnan ínstabil por ser okashoná 
dor di: enfermedat, abuso verbal, físiko o seksual, ekseso 
o skarsedat di trabou, preshon di grupo, estudio, traishon, 
situashon familiar o finansiero, ets. 
Ken no a yega di sinti anshá, preokupá o ínstabilidat emo- 
shonal i mental? Tempu no ta alkansá i kosnan di hasi ta 
oumentá. 
E klave ta: “Ken bo ta skohe pa pasa tempu kunE?” 
Lukas 10 ta konta di 2 ruman muhé, Maria i Marta, ku a haña 
bishita di Hesus. Tabatin un gran diferensia den nan estilo di 
bida. Un, a ekperensiá strès di trabou i e otro a eksperensiá 
pas meimei di kosnan di hasi. Maria a skohe pa sinta na pia 
di Hesus i skucha Hesus.“Ma Marta tabata mashá okupá ku 
tantu kos di hasi.” vs 40 
Asina nos tambe ta; masha okupá ku tantu kos di hasi, sin 
por pone atenshon na nos hamber spiritual. Maria ta siña 
nos un lès di un bida balansá. Meimei di tur kos, el a skohe 
pa konektá ku Hesus. El a sinta un ratu na e pia di Hesus 
pa skuch’E. Maria a rekonosé ku su bida spiritual tin hamber 
i set di e kosnan di Dios. I ken mas mihó ku Hesus, e gran 
Maestro, pa yena esei. 
Den tur nos preshon di dia, tuma un tempu ketu pa konektá 
ku Hesus den orashon i lesa Su Palabra. E momento spe- 
shal ku Dios ei lo duna bo 
forsa i ánimo. 
Hesus so por yena nos hamber i set spiritual! Bo a papia 
kunÉ awe kaba? 


Miralda Paula-Frans 
Produkshon PGM 


12.00 Herensia Korsou: 
Raymond Phillip Römer 
13.00 Aki Boneiru: 
160 aña Abolishon di Sklabitut na 
Boneiru 
15.00 BAPA: 
Sherman Kook 
16.00 Herensia: 
Sinfiriano Oleana 


17.00 Aki Boneiru: 
Roelton Thodé 
18.00 Herensia Korsou: 
Philip Antonio Rademaker 
19.00 BAPA: 
Rekonosementu Richenel (Rishi) 
Anthony 


20.00 Aktualidat: 
Hennyson Thielman 
21.00 Aki Boneiru: 
Orlando (Lando) Tjin Asjoe 
22.00 Herensia: 
Philomena Beaumont-Janga 
23.00 BAPA: 
Orlando Fransisca 


Djasabra 22 yüli 2023 


KRALENDIJK -- E 
frankisia popular di donuts 
Merikano, Duck Donuts, 


12.00 Programa: 
Apel di Oro Episodio 8 
13.00 Dokumental: 
Caminda Tin Bida Tin Awa 
14.00 Herensia: 
Minguelina Arcangel (Linchi) 
Martinus 


15.30 Puerto Latino: 
Luis Zárraga 
16.00 Herensia Korsou: 
Raymond Phillip Römer 
17.00 Aki Boneiru: 
160 aña Abolishon di Sklabitut na 
Boneiru 
19.00 BAPA: 
Sherman Kook 


20.00 Herensia: 
Sinfiriano Oleana 
21.00 Aki Boneiru: 
Roelton Thodé 
22.00 Herensia Korsou: 
Philip Antonio Rademaker 
23.00 BAPA: 
Rekonosementu Richenel (Rishi) 
Anthony 


Djadumingu 23 yüli 2023 


Duck Donuts ta bin establesé Boneiru 


ta bin Boneiru tambe e aña 
aki. Esaki di akuerdo ku un 
publikashon di e portal, No- 


ticiacla di Aruba. E kompa- 
nia a anunsiá e siman akí 
ku e frankisia Merikano a 


rma pa un establesimentu 
pa Aruba, Boneiru i Kòr- 
sou, pa e aña akí. Ki tempu 
eksaktamente esaki lo ta, 
no ta konosí. 
E ta parti di un akuerdo 
di 11 akuerdo di frankisia 
ku ta inkluí 20 tienda i un 
treiler. E ta ekspandé in- 
ternashonalmente 
asina, 
banda di 4 tienda na Nort 
Irlanda, ku tienda na Aru- 
ba, Boneiru, Kòrsou i St. 
Maarten. Awor aki e úniko 
lokalidad internashonal ta 
na Canada, Saudi Arabia i 
Egipto. 
E ta bira kompetensia 
direkto e ora di e frankisia 
internashonal Dunkin’ Do- 
nuts, ku por sierto ainda no 


tin na Kòrsou, pues e ta bira 
e promé frankisia di donut 
ku Kòrsou ta konosé. 
E nòmber di e negoshi ta 
pasobra el a originá for di 
e siudat Duck, den e estado 
Merikano North Carolina. 
Ei nan e fundador, Russ Di- 
Gilio i su famia, tabata gosa 
di nan vakashon semper. 
Pero no por a haña donuts 
ningun kaminda ei nan. 
E ora na 2007, nan a di- 
sidí di kuminsá nan propio 
negoshi yama apropiada- 
mente Duck Donuts. Awe 
tin mas di 100 lokalidat di 
Duck Donuts na Merka i 
vários internashonal i pron- 
to na Boneiru tambe. 

KRALENDIJK/ITA- 
LIA – E kantidat di mas 
grandi nunka bisto na Italia, 
a keda konská, Guardia di 
Finanza, e servisio di detek- 
shon nansiero, ta informá. 
Ta trata di mas di 5,3 tòn 
di kokaina, ku un balor di 
kaya di shen miónes. Segun 
e italianonan, e ta tambe e 
konskashon di droga di 
mas grandi nunka ántes na 
mundu. 
A hasi sinku detenshon 
di un Italiano, dos Tunis, un 
Franses i un Albanes, riba 
un barku di piskadó ku kua 


Konfiskashon kantidat mas grandi 
di droga mundialmente 


tabata transportá e droga. 
A tuma e barku tambe den 
beslag. 
Servisionan di detek- 
shon pa algun dia kaba ta- 
batin e barku na bista ku 
tabata moviendo na rant di 
awanan teritorial Italiano. 
Djárason mainta tempran a 
konstatá moveshonnan so- 
spechoso serka di e barku. 
Tabatin kantidat grandi di 
pakete riba dèk i tabata pasa 
nan pa un boto di piskadó. 
Momentu ku e boto pis- 
kadó a bandoná awanan te- 
ritorial Italiano, servisionan 


di detekshon a para e boto 
i a haña kantidat grandi di 
droga na bordo. A eskoltá e 
boto i hib’é e haf di Porto 
Empedocle na Sevilla. 
Tambe a kuminsá un 
persiguishon di e barku ku 
tabata tratando pa bai di- 
rekshon di Turkia. A guia e 
barku akí tambe pa e haf di 
Palermo. Na bordo tabatin 
un tripulashon di 15 per- 
sona, bou di kua hendenan 
di nashonalidat di Ukrania, 
Turko i Albanes. 


Nilo 
trankilo 


Ta kuestioná: 
“Dikon ta kobra pa kurso di embaraso” 


KRALENDIJK- Sentro 
Akseso Boneiru (Akseso) 
a anunsio ku 1 di ougùstùs 
próksimo nan lo organisá 
kurso di embaraso. Un ini- 
siativa sumamente impor- 
tante i lógikamente algu pa 
elogiá. 
E echo ku ta kobra pa 
esaki a pone ku vários 
siudadano ta kuestioná e 
inisiativa ku semper tabata 
grátis. “Ta difísil pa kom- 
prondé ku un instansia ku 
ta risibí supsidio kuantioso 
di gobièrnu ta kobra pa un 


kurso asin’aki. Pues un 
mama ku no tin susiente 
entrada no por partisipá? Ta 
asina ta kòrda riba nos hen- 
denan di ménos rekurso?”, 
ta kuestioná. 
BONERIANO a aserká 
Akseso ku e pregunta aki. 
“Nos ta organisá e kurso 
di embaraso aki konhunta- 
mente ku un tim di profe- 
shonal. E kurso ta kosta 55 
dòler òf 30 dòler si ke hasi 
uso di e práktika so”, bo- 
sero di Akseso a konrmá. 
Segun e bosero, Akseso 


ta tene kuenta den kaso ku 
no por paga e kontribushon. 
“Naturalmente Akseso ta 
tene kuenta ku mamanan ku 
no ta den disposishon di por 
paga e kontribushon aki. 
Pa esaki semper por tuma 
kontakto ku Akseso pa nos 
sostené e mayor den esaki.” 
El a enfatisá ku esaki ta 
parti di nan vishon. 
“Akseso ta para rme 
pa ta un sosten pa grandi i 
chikí, den kurso di embara- 
so tambe esaki ta e kaso”, 
segun e bosero. 


Hòmbu, e siman aki mi a mira un bòter 7up den e 
edifisio di Fuhikubo i mi mente a bai hopi aña atras 
i ta korda un kos prèt ku mi a pasa aden komo mu- 
cha chikí. Komo mucha, kisas di 7-10 aña, mi tabata 
gusta yuda mi tata Alberto (Shon Bubu) Emerenci- 
ana (qepd) kue karga for di riba waf i hiba pa komer- 
siantenan. 
Un di e biahanan ei, despues ku nos a kaba baha 
un kargashon di kaha di Amstel pa JC Herrera, ku 
tabata keda djis patras di e bar ei, mi tata a duna 
mi sèn, segun mi 35 sèn, i bisa mi bai kumpra un 
limonada pa freska e garganta kuné den e tempu 
ei Benny's Bar. Benny's bar tabata keda kaminda 
awóraki ta e chino ku nèt pariba di Belastingskantor 
òf enfrente di Jana's Sport. 
Mi a tuma e sèn di mi tata i a drenta Benny's Bar i mi 
tata a keda warda pafó den su Ford F150 pikòp. Ku 
mi kabes ku ta sali apénas riba rant di e tonbank di 
e bar mi a yama bontardi i a pidi Benny un limonada 
Joep, esun den bòter koló bèrdè. 
Shon Benny, ku no a tende mi promé biaha, a bolbe 
puntra ku kiko e lo por yuda mi? 
Mi a ripití ku mi kier un limonada Joep. 
Benny, ku no por a bini kla ku kiko e limonada Joep 
(=7up) ta, a kuminsá saka vários limonada den bòter 
koló bèrdè pa mustra mi. Te ora el a saka e 7up, mi 
Joep ku mi tabata kier a bebe. 
Mi di ku Benny: "Si si, esei mes." 
Benny di ku mi: “Mi yu esaki ta un Seven-up (7up).” 
Mi di kuné: “No, esei ta un Joep.” 
Komo mucha kiko mi sa di ingles. Òf sa ku shete ta 
seven etc. Mi a para ariba ku e limonada ta un Joep 
i ku t’e mi ke. Nada di Seven-up= 7up. 
Benny di kumi: "Mi yu, si ta Joep mi yu kier, mi ta 
duna bo un Joep, pero ta Seven up (=7up) e li- 
monada ta.” 
Loke ku a pasa ta ku komo mucha (ku no ta sa ni 
un palabra di ingles e tempu ei), mi a mira e ‘7’ pa 
un ‘J’ i e ‘up’ mi a lesa pa ‘oep’, segun ortografia di 
Papiamentu di e tempu ei. Asina e 7up a bira Joep. 
Awor, despues di dia, mi ta kue punto riba otro hen- 
de ku mi Joep. Mi a yega den un ambiente kaminda 
ku hopi hende tabata bebe tur sorto di whisky mix, 
ku sprite, coke, cranberry, soda etc. 
Mi di ku nan ku e mix di whisky aki si boso no sa kiko 
e ta i kisas no a yega di bebe nunka. Mi a puntra 
nan: "Kiko ta un "whisky-joep". Nan niun despues di 
tantu pensa no por a saka afó ta kiko. 
Mi di e kos ei ta fásil; ta whisky-7up, whisky seven- 
up no. Awèl tur hende bou di harimentu awó. 
Esei ta e kos ku mi pasa ku e bòter di 7up, mi Joep. 
Proost!! 


Limonada Joep 

K R A L E N D I J K 
-- Biblioteca Nacional 
Aruba ta anunsiá un otro 
edishon di su Festival di 
Buki pa Mucha. Na 2023 
e tema ta ‘Mi Buki, Mi 
Cas’. Tur aña ta skohe un 
tema nobo pa duna e fes- 


K R A L E N D I J K 
(VELP) -- Stobá i piská 
salu ku funchi ta kumind- 
anan faborito pa hopi hen- 
de na Boneiru. En kambio, 
bèrdura i fruta ta hopi karu 
i kasi no ta keda produsí 
lokalmente. Agrikultura no 
ta un sektor atraktivo pa 
hobennan ku ta preferá sali 
for di e isla. Kon duradero 
e manera di kome aki ta, si 
mira e kondishon di salú di 


Un futuro ku kuminda lokal pa Hulanda Karibense 


mayoria Boneriano i tam- 
be e preokupashon tokante 
e kambio di klima? 
E 
islanan 
Boneiru, 
Saba i St. Eustatius, ku ta 
pertenesé komo entidat 
públiko na Hulanda, tin un 
potenshal grandi pa pro- 
dusí nan propio kuminda 
pero tòg mayoria ta keda 
importá for di entre otro 
Venezuela, Merka i Hu- 
landa. 


Den e proyekto “Food 
Resilient 
Futures” 
un 
konsorsio konsistiendo di 
diferente hogeschool na 
Hulanda, bou di maneho di 
e lektorado Communica- 
tion Participation and So- 
cial Ecological Learning 
(CoPSEL) di hogeschool 
van Hall Larenstein, lo 
duna su kontribushon na 
sistemanan pa produkshon 
di kuminda inkluso natura- 


lesa i “water smart” pa me- 
dio di un proseso partisipa- 
tivo. Hobennan karibense, 
studiando na Hulanda, ta 
keda prepará pa ta un fasi- 
litadó. Nan lo bai fasilitá 
na Boneiru, Saba i St. Eu- 
statius pa e habitantenan i 
partikularmente e hoben- 
nan lokal desaroyá huntu 
diferente senario di sumi- 
nistro di kuminda lokal i 
saludabel pa futuro. Esaki 
lo tuma lugá den un “liv- 
ing lab”: un kolaborashon 
entre gobiernu, komersio, 
instansianan di konose- 
mentu i “civil society”, ka- 
minda inovashon por keda 
di tèst i konosementu nobo 
te keda distribuí. 
Dia 28 di yüni 2023 ta- 
batin e lansamentu online 
di e proyekto den un forma 
festivo huntu ku e partner- 
nan. A rekonosé ku e ho- 
bennan ta un grupo di en- 
foke importante dor ku nan 
ta sali for di e islanan i no 
ta mira agrikultura komo 


un sektor atraktivo. 
A remarká tambe ku 
mester tin más atenshon pa 
e agrikultor chikitu mes- 
kos ku e hobennan ku no a 
skohe pa bai Oropa of Mer- 
ka. Nan mester haña un po- 
sishon klave den e kolabo- 
rashon, sètùp i realisashon 
di e proyekto. E partner- 
nan den e proyekto ta e 
entidatnan públiko di Bo- 
neiru, Saba i St. Eustatius, 
Fundashon Mangazina di 
Rei, Hogeschool van Hall 
Larenstein, 
Hogeschool 
Aeres, Hogeschool Inhol- 
land, Hogeschool Stenden, 
HAS Green Academy i the 
Centre of Expertise Water 
Technology. Regieorgaan 
SIA, parti di Nederlandse 
Organisatie voor Weten- 
schappelijk 
Onderzoek 
(NWO) i e Ministerio di 
Agrikultura, Naturalesa i 
Kalidat di Alimento ta ko- 
nansiadó di e proyekto di 
investigashon aki. 


Seramentu di kaya 


Ta sera e siguiente kayanan 
temporalmente pa tráfiko ku ta sigui riba 
entre – , 
debí na : 


Kaya Jean B.F. Vitte: di Kaya Carlos A. 
Nicolaas te Kaya Endeavour. 


Ta usa e kamindanan pafó di e área será 
komo kambio di ruta. Ta indiká esaki ku 
bòrchi di kambio di ruta. 


Diskulpa pa e inkumbiniensia i 
danki pa bo komprenshon. 


R.A. Oleana 


mr. C.J.L. Frans 


Bòi Antoin i Denise de Jongh invitado 
Festival di Buki pa Mucha na Biblioteca Nacional Aruba 


tival un índole diferente. 
Na Biblioteka ta prepa- 
rando un otro edishon pa 
por sigui stimulá mucha 
pa lesa buki. E festival di 
buki pa mucha ta dura un 
siman i ta tuma lugá den 
promé siman di novèmber. 


Semper ta habri e festival 
ku un esta grandi ku ta 
tuma lugá 4 di novèmber 
na Biblioteca Nacional 
Aruba. 
Durante e siman di 6 
pa 10 di novèmber, hopi 
outor tantu di Aruba komo 
for di Hulanda, Kòrsou, 
Boneiru i St. Eustatius, ta 
hasi nan bèst pa konta sto- 
ria den klas i na Biblioteka 
i tambe e ilustradó ta duna 
presentashon kon nan ta 
ilustrá storia pa mucha. 
Di e manera aki ta purba 
di entusiasmá muchanan 
pa lesa mas, lesa huntu i 
bishitá Biblioteka mas. 
Un grupo grandi di es- 
kritor di buki pa mucha 
ta bishita mas ku sesenta 
skol. For di Boneiru, De- 
nise de Jongh, eskritor i 
editor i Bòi Antoin, inves- 
tigadó i outor, ta djòin e 
grupo. 


Cabrera Construction B.V. 


ta buska 
- 1 timmerman 
- 3 metselaar 


Mas inf tel # 785-7299 

AVIASHON 


ISLANDIA – Siman 
pasá durante un buelo di 
PLAY Airlines pasahero- 
nan a keda sorprendé. Djis 
promé ku e avion aterisá na 
Islandia, e tripulashon di 
cockpit a desvia pa laga e 
pasaheronan mira un erup- 
shon di volkan di ariba. 
Buelo OG122 di PLAY 
siman pasá a sali di Stew- 
art International Airport pa 
e aeropuerto di Keavik. 
Mas òf ménos dies minüt 
promé ku a aterisahe planiá, 
un di e pilotnan a papia ku 
e pasaheronan pa kompartí 
su plan. 
E A321neo a hasi un 


Ku bista riba erupshon di volkan 
PLAY ta sorprendé pasaheronan 


bògt banda di e volkan. Se- 
guidamente e avion a drai 
pa asina e pasaheronan ku 
tabata sintá na e otro banda 
tambe por tabatin un bon 
bista di e erupshon. Sinku 
dia despues mesun buelo un 
biá mas a desvia pa brinda e 
pasaheronan riba mesun bi- 
sta importante akí. 
Un pasahero Merikano 
ta deskribí su eksperensia 
komo lo siguiente serka 
ABCnews: “Dies minüt 
promé ku aterisahe, e kapi- 
tan a konta nos ku un bos 
hopi kontentu ku el a hasi 
un desviashon chikitu riba 
e erupshon. Te asta el a drai 


pa asina tur hende por a 
mira e sosedidu. Te asta nos 
a mira un fòntein di lava ta 
spùit for di mundu. E tabata 
un eksperensia enorme. E 
desviashon a sòru pa imá- 
gennan importante. 
E erupshon di volkan na 
Islandia no ta hopi grandi. 
E no ta produsí tambe nubia 
di shinishi grandi. Sí esaki 
tabata e kaso e lo tabatin 
konsekuensia pa e tráko 
aéreo di i pa Keavik. 
Nubia di shinishi ta hopi 
peligroso pa avion. Sí un 
avion bula dor di e nubia di 
shinishi, partinan di shini- 
shi por hasi daño serio na 
e avion. Asina un Boeing 
747 di KLM, e PH-BFC, 
djis promé ku su entrega na 
1989, a bula dor di un nubia 
di shinishi. Tur motor a kai 
afó i tur e bentananan a re- 
sultá tapá ku e stòf. 
E pilotnan tabata por a 
start e motornan di nobo i 
por a baha e avion seif. E 
daño tabata enorme. 


ITALIA – Djadumingu 
anochi a originá kandela 
na aeropuerto di Catania na 
Italia. Dor di esaki e termi- 
nal a resultá ku daño. Por lo 
pronto e aeropuerto ta keda 
será. 
Mitar di diesdos di ano- 
chi Branter a risibí noti- 
kashon di un kandela den e 
terminal na Catania Inter- 
national Airport. E kandela 
a originá den un kèlder. E 
kandela a plama na e sala 
di salida i plataforma ku 
seguidamente a keda bou 
di huma diki. Den e sala di 
salida na e momentu ei ta- 
batin pasahero ku a drenta 
pániko. 
Segun media lokal, hen- 
denan tabata grita i yora. 
Personal di siguridat a sòru 


Aeropuerto Italiano será despues di kandela grandi 


pa tur hende por a bai pafó. 
Algun 
pasahero 
tabata 
molèster ku inhalamentu 
di huma. Kasi un ora i mei 
despues di e notikashon, 
Brantwer tabatin e kandela 
bou di kontròl. 
E aeropuerto ta spera ku 
djaluna mainta 8’or di por 
bolbe habri, pero esaki a 
resultá no alkansabel. Parti- 


nan di e sala di salida ainda 
tabata yená ku huma. 
Awor 
mester 
limpia 
henter e terminal promé. 
Tambe mester tèst tur otro 
sistema. Ta spera ku e aero- 
puerto por habrí djárason 
mèrdia. Te na e tempu ei 
ta desvia buelonan planiá 
pa aeropuertonan den be- 
sindario. 


BARCELONA – Un 
Airbus A320 di Vueling 
djadumingu anochi mester 
a deskontinuá lantamentu 
di buelo desde El Prat Air- 
port na Barcelona, debí na 
choke ku para. 
E avion, ku registrashon 
EC-JTR, mester a sali dies 
pasá di nuebe di anochi di- 
rekshon Sevilla. E A320 a 
haña outorisashon pa lanta 
buelo. Durante a proseso 
un para a dal den e un di e 
motornan di e avion, loke 
a pone ku e pilotnan a para 
e avion. 
Riba foto riba media 
sosial por mira ku esaki a 
sosodé direkshon na nal 


Vueling A320 ta para ketu 
momentu di lanta buelo 


di pista 24L. Dor di trapi 
di evakuashon e pasahero- 
nan por a bandoná e avion. 
Servisionan di ayudo a 
pura pa yega na e avion pa 
muha e tayernan. E bre- 
knan di A320 a keinta. 
Komo 
konsekuensia 
di e insidente, pista 24L a 
keda tres ora será. Avion- 
nan ku mester a sali i yega, 
mester a usa otro pistanan. 
Riba Flightradar24 por 
mira ku avionnan ku taba- 
ta yega mester a drai mas 
rònchi dilanti kosta. Den 
un deklarashon, Vueling a 
laga sa ku a regla un avion 
remplasante pa e pasa- 
heronan víktima. 


DELHI – Un pasahero 
na bordo di un buelo di 
IndiGo a trata na habri 
un porta di emergensia. 
Esaki no ta promé biá ku 
e kompania di aviashon ta 
hañ’é ku un tipo di suseso 
asina. 
E insidente a tuma lugá 
8 di yüli. Ta trata di buelo 
6E 5606, for di Hyde- 
rabad pa Delhi. E Airbus 
A321neo, ku registrashon 
VT-IUX, a sali mitar di 
diesun di anochi ora lokal. 
Durante ku e avion tabata 
bai lanta, un pasahero di 
40 aña, sintá den rei 18E, 
a trata na habri e porta di 
emergensia. 
Komo 
konsekuensia 
di esaki a originá pániko 
bou di e pasaheronan i 
tripulashon. 
Finalmente 
e tripulashon di kabina a 


IndiGo un biá mas spantá pa 
mesun insidente 
logra dominá e hòmber i 
a hib’é na un otro asiento. 
A pone e kapitan na al- 
tura. Na yegada na Dehli, 
segun 
The 
Economic 
Times, a keda entregá na 
e outoridatnan. Tambe 
a hasi denunsia kontra e 
hòmber. 
E añanan ku a pasa na 
dos okashon anterior un 
pasahero di IndiGo ke a 
habri un porta di emer- 
gensia na e aeropuerto 
di Gao-Chandigarh mo- 
mentu ku e avion tabata 
kla pa lanta buelo. Kuater 
luna promé, na yanüari, a 
sosodé meskos. Durante 
un buelo di IndiGo for di 
Nagpur pa Mumbai, un 
pasahero a hasi mesun in- 
tento momentu ku a avion 
tabata aserkando su desti- 
nashon nal. 

KRALENDIJK -- Sunil 
Junior Antonia a kumpli e 
bunita edat di 5 aña i hun- 
tu ku su mama, Nahany i 
famia, amigu i amiganan a 
selebrá e dia. 
Pa promé biá na Bo- 
neiru, un esta ku Dream 
Bubble’, algu nobo pa e 
isla. Muchanan a gusta ma- 
sha e ‘Dream Bubble’, ku 
ta un balòn di plèstik duru, 
un ambiente friu, kaminda 


Sunil Junior a hasi 5 aña 


muchanan por hunga dife- 
rente wega den dje. 
E esta tabata na Parke 
Patun Saragoza, kaminda 
e muchanan por a kore bai 
bini, disfrutá di e esta di 
Junior i alabes den nan tem- 
porada di fakansi. 
Piñata i kòrtamentu di 
bolo no a keda afó. Sin es- 
einan, esta di mucha no 
tin su peso. 


Ta anunsiá fayesimentu di 
nos èks-kolega i bon amigu 


sr. Ramiro A. Thielman, 


mihó konosí komo Buchi 
Miro. Forsa na famia i tur 
kolega di BKCN. 


Buchi Miro, drumi dushi den brasa di SeÑor. 
“Unabes un bombero, pa semper un bombero!” 

Manuel i Adriana Costa 
Kunukeronan ku amor 


Kunukeronan Manuel ku Adriana Costa di Rancho Agropecuario Patricia tin 
amor pa loke nan ta hasi. The Hidden Green Movement ta introdusí e dos ku- 
nukeronan aki den kuadro di su kampaña di konsientisashon ku tin produkshon 
di kuminda (agrikultura i krio di bestia) aki na Kòrsou. E amor intenso ku nan 
tin pa otro, pa nan bestia i matanan ta duna Manuel i Adriana e forsa i energia 
ku nan tin mester pa rùn nan kunuku. Ta ku e amor ei nan a konstruí e stalnan, 
planta e yerba i palunan di fruta. E responsabilidat ta enorme. E bakanan no por 
pasa un dia sin kuminda. E yerba no por pasa un dia sin awa 


For di dia ku nan a topa na aña 2015 nan ta inseparabel. Manuel i Adriana 
Costa a topa na Colombia. Adriana (1974) ta yu di un kampesino kolom- 
biano ku ta kria baka. E kampesino grandi akí sa esaktamente kiko un 
baka - ku ta duna lechi - tin mester pa e baka sinti su mes bon i produsí 
lechi optimalmente. 
Manuel (1966) ta di desendensia portugues i a siña e trikinan di kultivo di 
fruta i bèrdura. El a lanta meimei di e kamponan ku mata di bèrdura i palu 
di fruta. Riba e mésun tereno ei Manuel i Adriana awor tin un kunuku chikí 
miksto. Nan tereno ta mas o ménos 19 mil meter kuadrá. 
Adriana su tata tabata un kampesino komersial ku tabatin mas ku dos mil 
bestia. Adriana i su kasá tin den kareda di binti baka i algun toro. Tambe 
nan tin karné, kabritu i ganso ta kana rònt. Den otro kouchi tin algun sloke 
i un porko. E bestianan ta nan ‘yunan’ i ta esnan di mas importante. 
Pa nan bestianan nan ta lanta mainta tempran entre 5'or pa 6'or. Anto 
p’esei nan no ta bai drumi nunka mas lat ku 10'or djanochi. Nan ta hasi tur 
kos huntu. Miéntras ku Adriana ta sòru pa e fèlt ku e yerba gigante ‘mis- 
canthus’ - ku tambe ta wòrdu yamá yerba di olefante – i saka mèst for di e 
stalnan, Manuel ta bai entregá e pedidonan di lechi. 
Otro biaha Manuel ta konstruí un dak pa sombra, miéntras ku Adriana ta 
duna e bakanan awa i kuminda. Ora tin sufisiente lechi nan huntu ta traha 
yògùrt, keshi òf manteka. Nan ta un tim. E pareha Costa ta mantené nan 
kunuku manera un mashin ku ta marcha zetá. 


Manuel ku Adriana 


Manuel 


Manuel ta konta: “Mi tabatin ocho aña ora ku mi mayornan a kumpra e 
tereno akí. Tabata un mondi. Nan a limpié pa lanta e kunuku. Trinta aña 
pasá mi tata a bai Madeira bèk, aya el a nanse. Promé ku mi a sera ko- 
nosí ku Adriana, mi tabata planta fruta i bèrdura akí. Shete aña pasá nos a 
kumpra nos promé baka. Mi suegro a fayesé dos aña pasá. E tabata serka 
nos na diferente okashon. Kada biaha e tabata keda pa un periodo di tres 
luna. Den e periodonan ei mi a siña masha hopi mes serka dje.” 
“Mi a asta siña kon bo por sinti si un baka ta dek, anto kon grandi e bisé 
ta. Esei no ta fásil. Ora bo mester fula, bo dedenan ta bo wowonan. Nos 
mes ta kuida e bakanan, mas tantu ku ta posibel. Tambe ora nan ta malu. 
Si mester apliká un infüs pa e fortalesé, pone angua kontra un infekshon 
òf kose un herida, mi mes ta hasié. Ora e baka ta bai pari, nos ta yuda e 
bisé nanse. Awe mi a inyektá Junior, e toro chikí ei, kontra pruga. Wak e, 
e no tin ni tres luna. Mayoria di e toronan ta bai. Nan ta wòrdu di slaktu pa 
nan karni. Mi sa bende nan únikamente ku hende si mi sa sigur ku nan lo 
kuida nan bon i nan no lo pasa hamber.” 
“Nos no tin mester di masha ya komo ku nos no tin yu chikí. Ami tin un yu 
muhé na Kòrsou i Adriana tin un yu hòmber na Colombia. Pero nan dos ta 
hende grandi kaba.” 

Adriana 


“Tabata un paso grandi pa mi bin biba Kòrsou ku Manuel. Na Colombia mi tabata 
un mama soltera ku un bon trabou i masha independiente. Mi tabata traha komo 
inspektor di siguridat pa diferente kompania manera entre otro pa Coca-Cola. 
Tabata difísil pa laga tur kos i tur hende atras. Mi mayornan, mi famia, kas di mi 
mayornan, tur hende i tur kos. Anto tòg mi no ta arepentí. Mi ta sinti mi pais su 
falta. Klaro! Pero mi ta kontentu ku mi ta aki”, Adriana ta konta. 
“Mi stima bestia. Ora un bestia ta sufri, mi ta sinti due. Loke mi sa tokante baka, 
mi a siña serka mi tata. For di mucha, pero tambe despues. Mi sa kiko bo mester 
paga tinu riba dje. Aya den stal tin un baka ku ta bai pari pronto. E no ta sintié 
bon. Bo ta ripará na su oreanan. Nan ta drumí patras i plat. Kisas e tin kram.” 


Rancho Patricia 


E bakanan ta forma e núkleo fuerte di e kunuku miksto di pareha Costa: Ran- 
cho Agropecuario Patricia. Patricia ta Adriana su di dos nòmber. Agropecuario 
ta spañó pa agrikultura (agro) i krio di bestia (pecuario). E kombinashon akí ta 
hasi posibel pa e kunuku por traha di manera kompletamente outosufisiente. Na 
kas den nan mes ‘tienda’ Manuel i Adriana tin lechi, manteka, keshi, webu, fruta, 
bèrdura i karni. Nan ta gana sèn primordialmente ku benta di lechi i produktonan 
trahá ku lechi. Pero nan ta bende mèst i bakoba tambe. E produktonan ei ta na 
benta na e kunuku mes i na mayoria di e supermerkadonan grandi na e isla. 
Meta ta pa hasi uso di tur loke e kunuku ta produsí. E mèst ta wòrdu usá pa e 
yerba, anto e yerba ta kuminda fresku pa baka. E sírkulo ta kompleto. Esei tin 
dos bentaha grandi: ekonomisá riba kompra i ménos desperdisio. E filosofia akí 
ta parse e prinsipionan di permakultura. Esaki ta un método alternativo di kultivo 
i estilo di bida den kua kuido pa planeta i hende, anto kon ta kompartí loke tin di 
manera hustu, ta pará sentral. 


Registro 


Na Rancho Agropecuario Patricia tur baka i toro tin nan mes fail den kòmpiuter. 
Den kada fail tin e nòmber i fecha di nansementu di kada un. Tambe tur punto 
spesial manera ki dia nan a haña remedi pa bichi, un infekshon òf otro malesa, 
anto tratamentu di un herida. 
E kantidat di lechi ku un baka ta produsí, ta dependé entre otro di e momentu 
riba kua el a pari un bisé. Produkshon di lechi ta optimal un te dos luna despues 
di a pari un bisé. Despues e kantidat di liter ta baha tiki tiki. Despues di ocho te 
dies luna e produkshon ta stòp kasi kompletamente. Manuel ta duna e ehèmpel 
di un di su mihó bakanan. E baka ei a produsí sigur binti liter di lechi pa dia, te 
seis luna despues ku su promé bisé a nanse. 
Manuel i Adriana ta duna nan bakanan sesenta dia di tempu pa nan sosegá 
despues di a pari. Ta despues di dos luna un di e toronan por dek e baka atrobe. 
Mínimo 45 dia promé ku e pari e baka no ta produsí. Den transkurso di hinter un 
aña no tin mas ku dos te tres baka ta dek pareu. Esaki ta pa evitá ku tin skarse- 
dat di lechi. Den e periodo ‘seku’ ei, e baka ku lo bira mama ta produsí kolòstro. 
E lechi akí ta diki i yen di proteina i nutriente. Ora e bisé nanse e ta haña e lechi 
akí bebe. Esaki ta masha importante pa su kresementu i pa su resistensia. Tin 
biaha un karné ku a kaba di nanse ta bebe entre ocho pa diesdos liter di lechi pa 
dia serka su mama. Pues e ta bebe hopi lechi den su promé simannan. 

KRALENDIJK -- Ju- 
rein Jansen ya un tempo- 
rada ta bendiendo kos ku 
e turista ku ta bishitá Bo- 
neiru. Su meta ta pa e ta 
stashoná na sierto sitio ku 
turista ta bishitá i no tin un 
lugá den e área pa bende 
awa, limonada i algu pa 
pone na stoma. 
Momentu tin barku ku 
turista, Jurein ta na altura 
di waf na Saliña i momentu 
no tin barku ku turista di 


Jurein no ta sinta ketu 


bishita na Boneiru, e ta na 
1000 Steps. 
Pues semper e ta aktivo i 
no ta sinta ketu. 
Jurein a bisa no ta rekerí 
un kasita pa ehersé e tra- 
bou. Solamente un vehíku- 
lo pa yega na e sitio, gana 
di traha i ta kla. 
Algun potrèt di Jurein 
Jansen i su amigu Manuel 
Libier, èks polis, momentu 
tabatin barku ku turista na 
Boneiru e siman akí. 

Awèl sí. Nan sí por bisa i skirbi di 
tur hende, pero asina ku mishi ku 
nan, branspùit mester bai Colon. 


E krachinan no gusta skirbi e 
bèrdat di nan. Ata Dito a ra- 
bia ku editorial di Boneriano. 


Boneiru den fin di añanan kuarenta (1) 


Pa: Charles Hellmund 


Charles Ernst Barend HellImund, mihó konosí komo Shon Cha, a nase dia 19 di 
febrüari 1895 na Boneiru. El a muri dia 22 di mart 1952. E tabata kasá ku Maria 
Carmen Boom. Shon Cha tabata yu di Jules Hellmund, un influente komersiante na 
kuminsamentu di e siglo pasá na Boneiru i tambe na Kòrsou. Shon Cha tabata komer- 
siante, polítiko, eskritor, i poeta i tabata enbolbí hopi den e bida sosial di Boneiru. Na 
1947 el a publiká un relato interesante den e buki ‘Oranje en de Zes Parelen’. Den un 
seri BONERIANO ta publiká esaki. 


Poblashon 
E kantidat di habi- 
tante di Boneiru na fin di 
aña 1947 tabata 5.356. 
Durante un sierto kre- 
sementu ku tabatin du- 
rante e promé parti di e 
siglo 20, por a nota ku e 
poblashon a keda pará 
masoménos e mesun ka- 
minda i te asta na siero 
sierto okashon baha. Es- 
aki komo ku hopi hende 
a disidí pa bai biba na 
Kòrsou i Aruba, debí na 
empleo ku tabatin den e 
refinerianan di respekti- 


vamente Shell i Lago. 
Mayoria grandi di ha- 
bitante di Boneiru ta di 
koló òf bruin. E hende- 
nan di koló mas skur ta 
biba den e barionan Tera 
Kòrá i Rincon, loke tin 
su orígen den e echo ku 
esunnan koló skur ta de- 
sendlente di trahadónan 
ku a bini for di Kòrsou, ku 
tabata traha den e sali- 
ñanan banda di Slagbaai 
i tambe na Saliña. 
Den e bario Nort di 
Saliña sinembargo tin un 
tipo di hende ku ta dis- 


tinto for di e otro tiponan 
di e poblashon i ku ta kar- 
ga tur e karakteristikanan 
indjan. Nan lo por ta de- 
sendientenan di e po- 
blashon original di e isla? 


Ekonomia 
Despues di abolishon 
di sklabitut na aña 1863 
e isla aki, ku tabata un 
plantashon di gobièrnu, 
a keda parselá den sinku 
tereno grandi, entre otro 
Klein-Boneiru i e sali- 
ñanan na e parti sùit di 
e isla aki. E plantashi i 
saliñanan aki, bendé na 
personanan 
partikular, 
na kuminsamentu por a 
funshoná den forma ren- 
dabel, debí na sueldonan 
abou ku tabata paga e 
trahadonan e tempu ei. 
Na fin di siglo 19, ora 
ku Reina Wilhelmina a 
asumí responsabilidat di 
reinado, por konsiderá 
komo un époka kaminda 
poseshon di terenonan 
chikitu mas i mas tabata 
yega na su derecho i a 
desaroyá te yega e situ- 
ashon aktual. 
Mas despues e tere- 


nonan mas grandi tambe 
a pasa den man di otro 
personanan i a kuminsá 
hasi uso di ekiponan 
mas modèrno i tambe 
e trabounan a bira mas 
intensivo. Dor di esaki a 
krea un situashon mihó, 
loke spesial ta keda asen- 
tuá ora a parti plantashi 
Slagbaai den diferente 
pida. Famianan Craane i 
Herrera a bira e doñonan 
nobo di e terenonan aki. 
Esaki a kontribuí na e 
echo ku basta trahadó, 
ku normalmente lo mes- 
ter a bandoná Boneiru, a 
haña trabou riba e isla aki 
mes. 


Salida 
Hopi tòg mester a bai 
buska trabou otro ka- 
minda, pero den e tempu 
ku ta planta nan tabata 
regresá nan kunuku, pa 
despues tempu di kose- 
cha selebrá tambe e fi- 
esta di simadan. E ékso- 
do grandi di trahadonan 
boneriano pa Sta. Mar- 
tha (Colombia), Valen- 
cia (Venezuela), Cuba, 
igualmente pa Aroa (Ven- 
ezuela) pa bai traha den 
minanan di koper i isla- 
nan Roques pa kima kar- 
bon, a pasa despues pa 
e refinerianan di Aruba i 
Kòrsou. E islanan aki ta 
mas pega ku kas. 
Na e momentu aki 
(1947) un kantidat grandi 
di boneriano tin un en- 
trada rasonabel, spesial 
riba barkunan, ku ta trese 
petroleo for di e area di 


Maracaibo. E plaka ku ta 
drenta Boneiru mediante 
'postwissel' ta importante 
pa ekonomia di e Isla aki. 
Hopi kas a konstruí den 
e área di Playa i Rincon 
ku e plaka aki, konside- 
rando ku e boneriano ta 
masha interesá pa tin su 
propio kas. Asina ku e tin 
sufisiente plaka di spar e 
ta kuminsá traha su kas. 
Den pasado tabatin 
plannan pa traha un re- 
fineria chikitu na Boneiru. 
Sinembargo e plannan 
aki nunka a bira realidat, 
loke probablemente ta 
debí ku Boneiru ta úbika 
na un distansia grandi for 
di e fuentenan di petro- 
leo. Generalmente por 
bisa ku e aspekto di e isla 
i tambe e nivel di bida di e 
poblashon a mihorá kon- 
siderablemente durante 
e gobernashon di Su Ma- 
hestat Reina Wilhelmina. 


Charles Hellmund – 
Shon Cha. 
Hopi boneriano a bai traha na refinerianan di petroli 
na Kòrsou i Aruba. 

Esun ku ta skucha na Obispu ta krese den e 
“inteligensia di e fe”, pasobra nan ta poseé, dor 
di e suseshon apostóliko, e “karisma di e bèrdat” 
(Katóliko. Iglesia. Katesismo . Nº 94, final) 


Pa: Gustavo Daniel D´Apicee | Fuente: Ediciones “Dialogando” 


Ken ta un Obispu? 


Lo promé ku nos mester ta 


di bisa ku e un susesor, ainda 
históriko, di e 12 Apóstolnan di 
Hesus, ku a kompartí nan bida 
for di su Boutismo den e Riu 
Hordan i tabata nan testigunan 
di su resurekshon korporal 
inkoruptibel. Esaki ta den seno 
di Iglesia Katóliko. 


sentro den outoridat di e di- 
verso komunidat ta risibí e 
título akí, ku den su etimolo- 
gia, ke men, den su nifikas- 
hon komo palabra, ke men 
guardian,òf esun ku ta vigilá 
òf supervisá”. 


Laga nos bolbe na e Obispu 
entre e kristiannan katóliko. 
Na ser susesor di algun di e 
12 Apóstolnan di Hesus, e ta 
ser konfia un parti di e fiel- 
nan di Señor, nan kua ta yama 
diósesis, òf arkidiósesis. E 
diósesis ta reuní pa su mihó 
labor evangelisador den 
Provinsianan Eklesiástiko. 


Tur Obispu òf Arsobispo ta 
representante (òf Vikario), di 
Hesus Resusitá den su diós- 
esis òf arkidiósesis. Nan no 
ta representante di e Papa, 
den kuantu na e sakramento 
di Órden ta un Obispu igual 
ku nan, sino di esun Hesus 
den e lugá ku nan a ser kon- 
fiá, aunke pa nan ta outénti- 
ko (den forma legal i bálido), 
mester ta den komunion ku 
su 
sobra 
rumannan 
Obispunan i ku e Obispu di 
Roma. 


E promé Obispu di Roma 
tabata Pedro Apóstol. E 
tabata e moderador di e 
Kolegio Apostóliko, ke men, 


8. Ken ta eligí e tema di 
kada Asamblea 
E tema di kada asamblea 
sinodal ta eligí e Papa, pero 
e ta fruta di e kolegialidat. 
Promé, e ta konsultá e Pa- 
triarkanan, Konferensianan 
Episkopal, superiornan di 
Dikasterionan di e Kuria ro- 
mano i e Union di Superiornan 
General pa tene indikashonnan 
tokante pusibel temanan pa e 
Sínodo. Resientemente, e kon- 
sulta akí a ser presidí pa un 
petishon informal entre e tatan- 
an sinodal te na e fin di e 
Asamblea General. 
E elekshon di un tema 
mester kuenta ku vários krite- 
rio: universalidat (ku e tema tin 
referensia i aplikashon na hent- 
er Iglesia); aktualidat i urgen- 
sia; relevansia pastoral i base 
doktrinario sólido; i ehekutivi- 
dat (posibilidat di aplikashon 
práktika). 
E sugerensianan di temanan 
ta studia e Konseho di e Sek- 
retario General di Sínodo i ta 
someté su konklushonnan na 
Papa, ken ta esun ku ta tuma e 
desishon final. 
Te ku awor, e temanan ku 
a ser tratá den e Sínodonan 
ta: saserdosio, e figura di e 
obispu, e bida konsagrá, voka- 
shon di laikonan, famia, hóben- 
nan , evangelisashon den e mun- 
du moderno, katesismo, por- 
don, Eukaristia òf e Palabra di 
Dios, ademas di proksimá e 
situashon di Iglesianan partiku- 
lar den diferente region di mun- 
du. 
9. Kua ta e tema 
Temanan òf liñanan di ori- 
entashon ta un dokumento ku 
ta presentá e tema di e prók- 
simo Asamblea sinodal. Te ta 
prepar’é e Sekretario General 
Permanente di Sínodo, re- 
kohiendo e trabou konhunto di 
e miembronan di e Konseho, 
teólogonan espesialistanan den 
e materia i e ekipo di e Sekre- 
tario General. 
E vershon final di e doku- 
mento akí, aprobá pa Papa, ta 
ser tradusí na e prinsipal lenga- 
nan di mundu i mandá na e 
obispunan pa promové na niv- 
el lokal e estudio, debate i 


Ken ta un Obispu 


Kiko ta un Sínodo. 16 pregunta i kontesta 
pa komprendé e Sínodo di Obispunan 
Di tres parti 


orashon 
pa 
Sínodo. 
Obispunan i Konferensianan 
Episkopal tin e pleno libertat pa 
amplia su base di konsulta ma 
tur persona i kolektivo ku nan 
ta konsiderá. 
10. Kiko ta Instrumentum 
laboris 
E Instrumentum laboris 
òf dokumento di trabou ta un 
teksto redaktá pa e Konseho 
di e Sekretario General di Sín- 
odo pa rekompilá e suger- 
ensianan risibí di e 
obispunan a traha e doku- 
mento ta un teksto skirbí 
den preparashon asamblea 
General di Sínodo di 
Obispunan den e Iglesia 
Katolika Romano; e lo sirbi 
komo base i punto di referen- 
sia durante e diskushon sinod- 
al. 
E dokumento no ta un ver- 
shon preliminal di e konklush- 
onnan final di e Sínodo, sino 
únikamente un teksto provis- 
honal pa fokalisá e diskus- 
hon durante e Asamblea. 
Despues di ser aprobá pa 
Papa, ta ser tradusí na e prin- 
sipal lenganan i ta manda nan e 
obispunan i na e personanan 
ku lo partisipá den e Asamblea 
sinodal. 
Danki na e trabou prepara- 
torio di e Iglesianan lokal, basá 
den e teksto skirbí den 
preparashon asamblea Gener- 
al i e Instrumentum laboris, e 
obispunan por presentá den 
Asamblea sinodal e eksperen- 
sianan i e aspirashonnan di 
kada komunidat. 
11. Ken ta esun den e or- 
ganigrama di un Asamblea di 
Sínodo 
Kada biaha ku ta konvoká 
un Asamblea di Sínodo, sea 
kual sea e tipo di asamblea, 
Papa ta nombra vários perso- 
na ku ta ehersé diferente tarea, 
solo miéntras ta dura dicho 
Asamblea. 
· Presidente delegado: ta 
presidí e Asamblea na nòmber 
di Papa, e ta dirigí e trabounan 
di e Sínodo, e ta atribuí algun 
miembronan funshonnan espe- 
sial i ta firma e aktanan. Por tin 
algun òf vários presidente del- 
egado. 


· Relator general: e ta 
prepará e Relashon Introduk- 
torio i e Relashon Konklusi- 
vo i ta dirigí e preparashon di 
e teksto di Proposishonnan 
final (teksto ku e tatanan sin- 
odal ta ofresé na Papa komo 
resúmen di su reflekshonnan 
i akuerdonan) òf di otro do- 
kumentonan redaktá pa e sek- 
retario espesial pa ser votá, i 
presentá dicho tekstonan den 
e seshon plenario. 
· Sekretario espesial: 
ta asistí e relator general den 
tur su tareanan. Ademas, e ta 
disposishon di e presidente 
delegado, di e relator general 
i di e sekretario general pa 
elaborá dokumentonan i 
relashonnan, pa ekstendé e 
actas i pa ofresé splikashon- 
nan na kualkier tata sinodal ku 
ta pidi esaki. 
12. Ken por partisipá den 
e Sínodo 
E personanan ku ta parti- 
sipá den un Asamblea di e Sín- 
odo di Obispunan ta risibí e 
nòmber di tatanan sinodal. 
E ta prosedé di henter 
mundu, i entre nan tin e lider- 
nan i representantenan di 
e Konferensianan Episko- 
pal i di e Iglesianan orien- 
tal, obispunan i religiosonan. 
Partisipá tambe e hefe di 
e dikasterionan di e Kuria 
romano i ekspertonan ek- 
lesiástiko. 
I por ser invitá na Sínodo, 
sin derecho pa voto, otro per- 
sonanan: ekspertonan ku ta 
kolaborá ku e sekretario es- 
pesial den e relashon konk- 
lusivo i e proposishonnan fi- 
nal; oyentenan (ouditor) ku 
ta asistí e trabounan sinodal; i 
delegadonan fraterno ku ta 
representá iglesianan i komu- 
nidatnan eklesial ku no ya den 
pleno komunion ku e Iglesia 
katóliko. 
E Asambleanan sinodal a 
kuminsá na selebrá ku algun 
150 tata sinodal, pero den e 
último a partisipá serka di 250 
miembro. Tur e personanan 
ku ta partisipá den e Sínodo 
ta obligá pa warda sekre- 
to tokante e preparashon i 
trabounan di e Asamblea. 
Ta sigui otro siman 


Otro Iglesianan i denominas- 
honnan tambe ta usa e título akí 
den e forma di outoridat, di e 
òf ku ta realisá e servisio akí pa 
e komunidat, ya ku no tin ko- 
munidat sin outoridat, ya ku es- 
aki ta e forma di e esun. Si no 
lo e tabata un simpel grupo di 
personanan. E ora ei esun ku ta 
sigui lesa pag.13 


Mgr. Luis Secco 

ARUBA 
ARUBA 


ORANJESTAD—Du- 
rante conferencia di prensa 
di Gobierno di Aruba dialu- 
na mainta, Prome Minister 
a contesta preguntanan riba 
diferente topico. Un topi- 
co cu actualmente ta riba 
mesa, cu oposicion lamen- 


Hotel Secrets ta trece e desaroyo cu San Nicolas tin mester 


tablemente ta bruhando tera 
cu ne, ta tocante e proyec- 
to di Hotel Secrets, cu ta 
programa pa bin na San 
Nicolas entrante aña 2024. 
Gobierno desde planica- 
cion pa desaroyo na San 
Nicolas, a cana e caminda 


aki cuidadosamente y cu 
determinacion pa tur pro- 
cedura cana corectamente 
pa e hotel menciona wordo 
construi na San Nicolas den 
e area destina. 
E trabounan pa cu e con- 
struccion di e hotel a cu- 
minsa legalmente, tur per- 
miso ta otorga y tur papel ta 
legalmente na ordo. 
Lamentablemente, 
tin 
un grupo di hende cu no 
ta di acuerdo pa construi 
un hotel den e area aki, y 
a entrega un accion contra 
e "bouwvergunning" di e 
hotel. Y manera ta para den 
ley, cu unabes habitantenan 
tin 
cierto 
obhecionnan, 
nan mester wordo scucha 
y Gobierno tin tur respet 
pa e derecho aki y ta duna 
e atencion debido. Prome 
Minister a indica cu e ul- 
timo veredicto huez a pidi 
pa substancia dos aspecto 


mas miho y ta nalisando 
esaki. Pues Gobierno ta 
cumpliendo cu veredicto di 
hues, pa asina por continua 
cu e proyecto aki. 
Prome Minister a ex- 
presa cu Gobierno tin tur 
atencion na e caso aki y 
ta sostene y ta kere den 
e proyecto aki, pasobra e 
proyecto aki lo no sola- 
mente trece desaroyo eco- 
nomico pa pais Aruba y pa 
San Nicolas, pero tambe 
lo mehora e bida social di 
tur esnan cu ta habita den e 
area aki, mirando cu nan lo 
por eherce nan trabou cerca 
di nan hogar. 
Prome Minister a splica 
cu tin un palabracion haci 
entre Gobierno di Aruba y 
Hotel Secrets, cu na mo- 
mento di aplicacion pa tra- 
bou, esnan cu ta biba den 
San Nicolas, lo tin priori- 
dad pa haya trabou eynan. 


Esaki sigur ta un alivio 
grandi pa e habitantenan 
di San Nicolas di no mes- 
ter lanta extra trempan tur 
mainta pa por yega na pia 
di trabou na ora. 
E Proyecto di e hotel aki 
banda di benecia esnan cu 
ta biba na San Nicolas pa 
haya trabou, ta bendiciona 
tambe e negoshinan na San 
Nicolas cu lo por brinda 
servicio na e turistanan 
hospedando den e hotel. 
Esaki ta motibonan pakico 
Gobierno lo haci su maxi- 
mo esfuerso pa logra haci e 
proyecto aki un realidad. 
“Secrets pa nos ta un 
proyecto hopi importante y 
nos ta kere cu e lo contri- 
bui hopi na desaroyo di San 
Nicolas y desaroyo general 
di Aruba, specicamente, e 
ta trece e desaroyo cu San 
Nicolas tin mester”, Prome 
Minister a enfatisa. 


ORANJESTAD -- Fun- 
dacion Bernadina Growell- 
Kock ta invita pa bin pre- 
sencia e Festival di Cancion 
dedica na Mama di Cultura 
Bernadina Growell-Kock. 
Ta bay tin 18 cantante. Lo 
tin 5 agrupacion musical. 
Tipico Palisia cu cantan- 


Festival di canto dedica na Bernadina Growell-Kock 


tenan Bertha Willems, Lu- 
cia Thiel, Roberto Orman y 
Giliani Wester. 
Grupo Carino lo pre- 
senta cu cantantenan Aaron 
Giel, Joel Growell, Roos- 
je Growell y Vivian Ras. 
Tipico Un Brindis cu can- 
tantenan Roland Jansen, 


Hubert Ras, Wilbert Ma- 
duro, Antoniet Ras-Booi, 
Jhon Freddy Montoya y 
Edeline Nicolaas. 
Sonido di Antano lo par- 
ticipa cu cantante Mario 
Kelly jr. Tipico Pegasaya cu 
cantantenan Daphne Kelly- 
Martijn, Angelo Koolman y 


Du roes. Semper e fes- 
tival dedica na Bernadina 
Growell-Kock tin un cali- 
ber halto cu cantantenan 
diverso. 
Pueblo henter ta invita 
pa bin presencia e Festival 
aki den Centro di Bario 
Brazil. 


E festival lo inicia pa 
8or di anochi y lo nalisa 
pa mas o menos 1'or di 
madruga. 
Carchinan ta obtenibel 
cerca miembronan of na 
porta. Bar y cushina lo ta 
bon surti cu pasabocanan 
crioyo. 

ARUBA 
HULANDA 


HULANDA 
– 
Un 
presunto baron di droga 
Kolombiano buská na Hu- 
landa, a keda arestá djamars 
den e estado Kolombiano 
Tuluá. Esaki e organisashon 
polisial Europol a anunsiá 
djaweps. E sospechoso di 
aña ta konektá ku kons- 
kashon di 2,5 tòn di ‘crystal 
meth’ na 2019. 
E Kolombiano lo a 
kordiná e produkshon di 
kokaina i methamfetamine 
na Hulanda pa kartelnan 
Mèksikano. Tambe ta tres’é 
den relashon ku diferente 
laboratorio di droga na Hu- 
landa i ku importashon di 
kantidat grandi di kokaina. 


Baron di droga buská na Hulanda arestá na Colombia 


Mas aleu ta konekt’é ku 
labamentu grandi di kanti- 
dat di plaka, na tur 20 mion 
euro. 
E detenshon ta a base di 
un investigashon guiá dor 
di Hulanda, ku sosten di 
Spaña, Colombia, Estádos 
Unídos i Europol. 
Tempu ku a sospechá 
ku e sospechoso ta na Co- 
lombia, Hulanda a disidí 
pa emití un órden di deten- 
shon, un bosero di Parkèt 
Nashonal a bisa. Awor Mi- 
nisterio Públiko ta pidi pa 
su ekstradishon. E ta sintá 
den liña di speransa ku Co- 
lombia ta bai di akuerdo ku 
esaki, segun e bosero. 


HULANDA -- What- 
sApp mundialmente ta- 


Interupshon kòrtiku serka WhatsApp ta 
afektá usuarionan mundialmente 


batin problema ku un 
interupshon. Esaki a ku- 
minsá banda di 10’or di 
anochi djárason i a afektá 
usuarionan rònt mundu. E 
chatapp popular no tabata 
traha riba smartphone i 
tampoko via webbrowser. 
Banda di kuater pa 
diesun, e interupshon a 
pasa i hendenan atrobe 
por a kuminsá manda i 
risibí mensahe. Na Hu- 
landa via di e website 
AlleStoringen.nl a drenta 


un 200 mil notikashon 
asina di e interupshon. 
E kompania madre di 
WhatsApp, Meta, ta kon- 
rmá ku tabatin problema 
i ta papia un un interup- 
shon grandi. 
Tokante e orígen di es- 
aki, e kompania di tekno- 
logia Merikano no a ko- 
muniká nada. 


DELFT – Un persona a 
resultá heridá durante un 
kaso di hinkamentu na Rei- 
nier de Graaf Gasthuis na 
Delft. E insidente a tuma 
lugá banda di mitar di shete 
di atardi. Durante e intento 
pa hui, e sospechoso a dal 
den diferente outo, Omroep 
West ta skirbi. 
No muchu despues, Po- 
lis a detené e sospechoso 
riba Prinses Beatrixlaan na 
Rijswijk. Ainda no ta kla 
ku tin hende a resultá he- 
ridá okashoná pa e aksiden- 
tenan, un bosero di Polis a 
bisa e media regional. 
Mas lat durante e ano- 


Hinkamentu na hospital 


chi tambe algu a bai robes 
den e sentro di Den Haag. 
Durante un kaso di hinka- 
mentu un persona a resultá 
heridá. 
Polis a detené kuater 
persona. A atendé ku e vík- 
tima na e sitio i despues a 
transport’é ku ambulans pa 
hospital. Den Zuiderpark na 
Den Haag algu mas despu- 
es tambe tabatin un kaso di 
hinkamentu. Aki nan tambe 
un persona a resultá heridá. 
Personal di ambulans a at- 
endé ku e víktima na e sitio, 
e media regional ta infor- 
má. A detené dos persona. 

ARUBA 
KÒRSOU 


WILLEMSTAD -- E 
barku di Marina Hulan- 
des Zr.Ms. Groningen den 
kombinashon 
ku 
War- 
dakosta Karibe Hulandes, 
riba djadumingu mainta 
trempan 16 di yüli 2023, 


Ta interseptá kantidat grandi di droga den laman Karibe 


a stroba un transporte di 
droga durante kua un gran 
kantidat di narkótika a keda 
interseptá. 
E barku Zr.Ms. Gronin- 
gen a risibí un notikashon 
di Wardakosta, tokante un 


boto sospechoso den laman 
Karibe. 
Ku asistensia di e avi- 
on Dash-8 di Wardakosta, 
Groningen a drenta akshon 
mesora, i durante henter 
anochi a sigui e go-fast. 


Durante e persekushon 
ku dos boto di intersep- 
shon, tipo FRISC, di Gron- 
ingen, e go-fast a kambia 
di rumbo pa asina purba di 
hui. E kontrabandistanan 
a tira barí di kombustibel i 
tambe paketenan di droga 
den laman, ya asina nan por 
a gana velosidat. 
Despues di un perseku- 


shon largu e go-fast a logra 
skapa. Durante e akshon di 
búskeda ku a sigui, mas ku 
50 pakete ku alrededor di 
1600 kilo kokaina, a keda 
saká for di laman. 
E kontrabanda a keda 
konská i entregá na Kuer- 
po Polisial Kòrsou, na unda 
nalmente esaki a keda 
destruí. 


WILLEMSTAD -- Re- 
sientemente Minister di 
Asuntunan General, en- 
kargá ku Medio Ambiente 
i Naturalesa, Minister Gil- 
mar Pisas, huntu ku eksper- 
to Prof. Dr. Mark Vermeij di 
Universidat di Amsterdam i 
kolaboradó di Ministerio di 
GMN, Faisal Dilrosun, a 
sambuyá den área di Rif, pa 
e minister personalmente 
tuma nota di e malesa di 
koral. 
Faisal Dilrosun ta en- 
kargá ku kordinashon pa 
atendé ku e malesa di ko- 
ral i aspektonan ekológiko. 
Mirando e importansia di 
koral komo habitat di piská 


Huntu ku ekspertonan 
Minister Pisas a sambuyá den área di Rif 


ku nos ta kome i e aspekto 
di atrakshon turístiko, ta di 
sumo importansia pa aktua 
rápido i diligente. 
Bou di guia di Minister 
Pisas, ya a hasi e investi- 
gashonnan nesesario i Min- 
isterio di GMN ya ta den 
proseso pa atkerí e remedi 
amoxicilline kual ta un tipo 
di antibiótika ku ta nesesa- 
rio pa kombatí e malesa di 
koral. 
Ta trata aki di un enfer- 
medat di pèrdida di tehido 
‘Stony Coral Tissue Loss 
Disease’, ku a keda desku- 
brí resientemente na Kòr- 
sou. 
Koralnan den region di 


Karibe ta konfrontá dife- 
rente menasa manera e en- 
fermedat akí di pèrdida di 
tehido kual Minister Pisas 
mes por a tuma nota di dje. 
Momentu ku e remedi 
ta na disposishon lo imple- 
mentá un struktura kamin- 
da den koperashon ku ope- 
radónan di buseo lo apliká e 
remedi riba mas tantu koral 
ku ta posibel. 
Ya por a mira kaba resul- 
tadonan positivo di esaki na 
vários pais. Esaki ta duna 
speransa ku lo por dominá 
ekspanshon di e malesa akí 
i asina salba gran parti di e 
koralnan. 

ARUBA 
STATIA/SABA/ST. MAARTEN 


PHILIPSBURG – E 
ministerio di hustisia di Sint 
Maarten a selebrá Dia di 
Hustisia djamars 18 di yüli, 
ku un parada espektakular 
den kayanan di Philips- 
burg. E evento a trese tru- 
panan i representantenan di 
vários organisashon di hus- 
tisia huntu, demostrando 
e unidat i solidaridat den e 
serkuito hudisial. 
E partisipantenan a re- 
uní na e edisio di gobir- 
nu. E seremonia a kuminsá 
ku himno nashonal di Sint 
aarten, kantá pa e o- 
sial di Imigrashon, Leroy 


Ku gran parada 
Minister di hustisia a selebrá Dia di Hustisia 


Brooks. 
Minister 
di 
Hustisia, 
Anna Richardson, duran- 
te su diskurso a ekspresá 
gratitut na e presentenan, 
inkluso Gobernador Ajamu 
Baly, Promé Minister Sil- 
veria Jacobs i otro distin- 
guido invitadonan. 
Minister Richardson a 
enfatisá riba e signikashon 
di e dia i e importansia pa 
bini huntu pa selebrá Dia 
di Hustisia. El a ekstendé 
su apresio na tur osial i 
staf di e diferente agensi- 
anan, ku atenshon spesial 
na VKS i e brigada, pa nan 


kordinashon i partisipashon 
na e parada. 
Siguiendo 
e 
seremo- 
nia di apertura, Goberna- 
dor Ajamu Baly, Promé 
Minister Silveria Jacobs i 
Minister di Hustisia, Anna 
Richardson, a kondusí e 
inspekshon di e trupanan. 
Despues di e inspekshon, 
e komando a kuminsá ku e 
parada. E parada a konkluí 
momentu ku e trupanan a 
kana bai bk e edisio di 
gobièrnu, kaminda dife- 
rente siudadano i bishitante 
a saludá nan ku un gran 
aplouso. 

ARUBA 
DEPORTE 


KRALENDIJK – Sí 
ta trata di futbòl di muhé, 
hopi biá e fokùs ta riba e 
diferensia ku e futbòl di 
hòmber, tambe den e kam- 
pionato mundial ku a ku- 
minsá djaweps. Ta trata 
di por ehèmpel tokante e 
diferensia den wega i sala- 
rio. Ounke ta sklama pidi 
pa mas igualdat, e pregunta 
ta sí e muhénan mester ta 
kompletamente banda di e 
hòmbernan. Ekspertonan ta 
pensa ku netamente aki tin 
oportunidat den e desigual- 
dat. 
Sí tin diferensia entre 
futbòl di hòmber i muhé, 
ta kla, prinsipalmente pa 
loke ta trata e rekompensa. 
For di un investigashon di 
Women Inc. a sali na kla ku 


Desigualdat entre futbòl di hòmber i muhé ta ofresé oportunidat 


solamente 57 porshento di 
e hungadónan den e tempo- 
rada di 2022-2023, a haña 
un salario. E otro 43 por- 
shento a hunga pa un kom- 
pensashon. 
Dor di esaki hopi hun- 
gadó no por a bin kla ku 
solamente futbòl i tin ainda 
un otro trabou aserka. 
Banda di esei, tres di e 
diesun klupnan tin un CAO 
pa nan tim femenino. Dor 
di esaki durante embaraso 
no ta tur hungadó ta haña 
salario. 
Na kampionato mundial 
tambe e diferensianan akí 
tei. E ekipo di Oustralia 
promé ku e kampionato a 
hasi petishon na e bònt di 
futbòl mundial, FIFA, pa 
hasi algu na pago desigual. 


E pòt di premio despues di 
kita diferente kosto ta keda 
na 97 mion euro. Na e kam- 
pionato mundial di hòmber 
na Qatar aña pasá, esaki ta- 
bata 391 mion euro. 


Banda di esei tin tambe 
e nivel di amatùr ku ainda 
mester gana algu. E move- 
shon ta pone su mes pa pro- 
moshon di oportunidatnan 
igual den futbòl. 


Segun tumadó di ini- 
siativa, Barbara Barend, 
muhénan i mucha muhé 
mester hasié por ehèmpel 
ku ménos bon fasilidat pa 
bini kla. 


NIJMEGEN – Partisi- 
pantenan di ‘Vierdaagse’ 
a keda ataká riba e úl- 
timo dia di e evento dor 
di temperaturanan abou. 
Trahadónan di Krus Kòrá 
den oranan tempran di 
mainta a mira kanadónan 
ku ta kokochá serka e 
pòstnan di EHBO. 
“Normalmente nan ta 
drumí riba kama pa nan 
blarnan, pero awor nan ta 
drumí bou di deken kay- 
ente,” Nicole van Baten- 
burg di Krus Kòrá, a 
bisa Omroep Gelderland. 
Hendenan a kalkulá e friu 


Start friu último dia di ‘Vierdaagse’ 


di djaweps anochi. 
Banda di 6’or tabata 
entre 7 pa 8 grado riba e 
ruta. Un temperatura mas 
abou ku dies grado pa e 
tempu akí di aña, segun 
e meteorólogo di Weer- 
plaza. 
Na e pòst na Overas- 
selt p’esei tabatin algun 
hende ku tabatin hopi 
friu, van Batenburg ta 
bisa. “Tabatin hende ta 
yora. Tambe hopi hende 
tabatin problema ku nan 
rudia. Sí esaki ta bini dor 
di e friu, ainda no por ris- 
ka bisa. 


Djaweps Krus Kòrá a 
mèldu ya ku a establesé 
un rekòrt di e kantidat di 
kaso di blar. No tabata 
solamente 
ekstremada- 
mente kayente i tampoko 
no tabatin yobida, pero 
djabièrnè mainta tambe 
no tabata asina bon. Tin 
hende ku a pèrdè uña i ta 
kaska, segun van Baten- 
burg. 
Apesar 
di 
tipo 
di 
problemanan 
asina, 
e 
promé 
partisipante 
di 
‘Vierdaagse’ a drenta ya 
banda di mitar di dies na 
e liña nal na Nimegen. 


Ta trata di Ronald van 
Dort riba ròlstul. Na 2018 
i 2019 tambe e tabata 
komo promé na nal. 
E promé kanadó a yega 
mas òf ménos un mei ora 
despues. “Mi a pensa ya 
pa hopi tempu ku mi lo 
no tabata esun promé, pa- 
sobra mi tabata kana entre 


hendenan di armada. Mi 
tabata sinti mi mes bon, 
tabatin velosidat den e pi- 
anan,’ segun e britániko 
Simon Brownlee. 
Djabièrnè a spera un 
39 mil hende asina pasa 
e liña nal. Na tur nan a 
kana un distansia di 120 
te 200 kilometer. 

KRALENDIJK E o- 
rnan di kibrahacha tabat’ei 
atrobe e siman aki riba Seru 
Grandi. Ningun kaminda 
na Boneiru por topa ku un 
konsentrashon asina grandi 
di palu di kibrahacha ku 
riba e seru aki, situá pariba 
di Antriol. 
Kibrahacha su nòmber 
sientíko ta Tabebuia chry- 
santha. E nòmber kibra- 


E flornan di kibrahacha t’ei atrobe 


hacha ya ta indiká ku ta 
trata di palunan hopi duru. 
Na spaño tambe tin vários 
palu ku nan ta yama que- 
bracho, esakinan no ta e 
mesun palunan ku nos ta 
yama kibrahacha. Simple- 
mente tur ta palunan ku ta 
hopi duru meskos ku tabata 
yama tur tipo di palu ku por 
a uza pa saka ferf ‘brazil’. 
Kibrahacha ta kai den e 


famia di Tabebuia ku ta un 
famia di mata ku ta konosí 
pa nan ornan bunita. E 
palu nashonal di Venezuela 
'Araguaney' tambe ta kai 
den e famia aki i na Kòrsou 
mes e palu ku nos ta yama 
seder (Tabebuia pallida) ta 
kai den mésun famia. 
Na islanan ariba tin 
hopi di esnan aki ta krese 
den mondi na Kòrsou nos 


ta hañanan den hardin i 
parkenan. Tur e palunan di 
e famia Tabebuia nos por 
konosé na nan ornan ku 


tin un forma di kèlki i nan 
blachinan ku ta dividí den 
sinku dede ('lobben' na hu- 
landes). 


